Ministru kabineta rīkojuma projekts

„Grozījumi Ministru kabineta 2011.gada 8.jūlija rīkojumā Nr.307

„Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” (turpmāk – MK rīkojuma projekts) sagatavots pēc Finanšu ministrijas (turpmāk – FM) iniciatīvas, lai precizētu Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai” (turpmāk – MK rīkojums Nr.307) dotos uzdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija:Pamatojoties uz MK rīkojumu Nr.307:1. likumā „Par valsts budžetu 2015.gadam” ir paredzēts finansējums:

– Kultūras ministrijas (turpmāk – KM) budžetā ilgtermiņa saistībām ēkas Latviešu strēlnieku laukumā 1, Rīgā, uzturēšanas izdevumu segšanai 2016. gadā 21 423 *euro*, 2017. gadā 85 690 *euro* un tālākā laika posmā līdz projekta īstenošanai 1 606 687 e*uro*;– FM budžetā ilgtermiņa saistībām kapitālieguldījumu izdevumu segšanai valsts akciju sabiedrībai „Valsts nekustamie īpašumi” (turpmāk – VNĪ), kas saistīti ar ēkas Latviešu strēlnieku laukumā 1, Rīgā (nekustamā īpašuma kadastra Nr. 0100 001 0095), rekonstrukciju un piebūves (Nākotnes nams) (turpmāk – būvniecības I kārta) būvniecību, kā arī Padomju okupācijas upuru piemiņas memoriāla Latviešu strēlnieku laukumā, Rīgā, (turpmāk – būvniecības II kārta) būvniecību, 2017. gadā 2 354 997 *euro*, tālākā laika posmā līdz projekta īstenošanai 5 037 746 *euro*, kopā paredzēts finansējums 7 392 743 *euro*.1. FM (VNĪ) dots uzdevums nodrošināt būvniecības I kārtas pabeigšanu līdz 2016.gada 1.oktobrim, bet būvniecības II kārtas pabeigšanu līdz 2017.gada 1.jūlijam.

Būvniecības I kārtas īstenošana:Starp VNĪ un SIA „Būvprojektu Vadība” 2013.gada 1.martā tika noslēgts Līgums Nr.21-13-10/402 par projektēšanas un autoruzraudzības veikšanu (objekts: Latvijas Okupācijas muzeja ēka Latviešu strēlnieku laukumā 1, Rīgā), kura ietvaros SIA „Būvprojektu Vadība” apņēmās  izstrādāt Latvijas Okupācijas muzeja ēkas tehnisko projektu un iesniegt VNĪ. Ņemot vērā to, ka SIA „Būvprojektu Vadība” nepildīja līguma nosacījumus, VNĪ vienpusēji atkāpās no Līguma.2014.gada 18.jūlijā tika noslēgts Līgums Nr.4-2-14-10/1719 ar SIA „5.IELA” (SIA „Būvprojektu vadība” apakšuzņēmējs) par tehniskā projekta izstrādi un autoruzraudzības veikšanu (līguma summa 129 000 *euro* (bez PVN), tai skaitā tehniskā projekta izstrāde 126 000 *euro* un autoruzraudzība 3 000 *euro*).2015.gada 21.aprīlī VNĪ ar pieņemšanas un nodošanas aktu no SIA „5.iela” ir pieņēmusi tehnisko projektu un 2015.gada 20.aprīlī ar pieņemšanas un nodošanas aktu no SIA „VPM Latvia” ir pieņēmusi pozitīvu ekspertīzes atzinumu par tehnisko projektu. 2015.gada 11.maijā Rīgas pilsētas būvvaldē tika iesniegts būvniecības iesniegums ar lūgumu izsniegt būvatļauju ar projektēšanas nosacījumiem un veikt atzīmi par projektēšanas nosacījumu izpildi. Rīgas pilsētas būvvalde ar 2015.gada 9.jūnija lēmumu Nr.BV-15-3500-ap pagarināja lēmuma pieņemšanas termiņu konkrētajā lietā līdz 2015.gada 10.septembrim. VNĪ 2015.gada 10.septembrī saņēma Rīgas domes Pilsētas attīstības departamenta (turpmāk – RDPAD) lēmumu Nr. DA-15-4981-nd, kurā RDPAD nolēma pagarināt administratīvā akta izdošanas termiņu līdz 2016.gada 11.maijam. VNĪ, uzskatot minēto lēmumu par nepamatotu, 2015.gada 6.oktobrī Administratīvās rajona tiesas Rīgas tiesu namam iesniedza sūdzību, lūdzot sūdzību izskatīt iespējami īsākā laikā, atcelt RDPAD 2015.gada 10.septembra lēmumu Nr. DA-15-4981-nd, noteikt Rīgas pilsētas būvvaldei saīsināto termiņu administratīvā akta izdošanai un uzlikt par pienākumu Rīgas pilsētas būvvaldei izdot administratīvo aktu tiesas noteiktajā termiņā. Iepirkumu procedūru būvniecības un būvuzraudzības darbiem šobrīd  tiek plānots pabeigt līdz 2016.gada 30.septembrim (pieņemot, ka būvatļauja tiek izsniegta 2016.gada maijā). Savukārt būvniecības darbus plānots pabeigt līdz 2017.gada 30.setembrim.Aktualizētais būvniecības I kārtas provizoriskais darbu izpildes laika grafiks:

|  |  |  |  |  |
| --- | --- | --- | --- | --- |
| Nr.p.k. | Darbība | Uzsākts (dd.mm.gggg.) | Pabeigts(dd.mm.gggg.) | Vidējais mēnešu skaits |
| 1 | Tehniskā projekta izstrāde, ekspertīze un saskaņošana Rīgas pilsētas būvvaldē | 01.08.2014. | 15.05.2016. | 22 |
| 2 | Iepirkuma procedūra būvniecības un būvuzraudzības darbiem | 01.10.2015. | 30.09.2016. | 12 |
| 3 | Būvniecības darbi | 01.10.2016. | 30.09.2017. | 12 |

Būvniecības II kārtas īstenošana :Šobrīd izstrādātajam un Rīgas pilsētas būvvaldē 2009.gada 7.aprīlī  saskaņotajam būvniecības II kārtas skiču projektam ir beidzies derīguma termiņš. Līdz ar to, lai turpinātu darbus būvniecības II kārtas ietvaros, nepieciešams veikt atkārtotu skiču projekta saskaņošanu Rīgas pilsētas būvvaldē un citās institūcijās. Lai atjaunotu  darbu pie  Padomju okupācijas upuru piemiņas Memoriāla būvprojekta izstrādes, veicamas nepieciešamās darbības līguma noslēgšanai ar skiču projekta izstrādātāju SIA „Taktila”, vienojoties par projekta izstrādes līgumcenu un projekta izstrādes termiņu. Ņemot vērā, ka būvniecības I kārtas darbi ir aizkavējušies un to, ka RDPAD ir nolemts pagarināt būvatļaujas iespējamo izsniegšanas termiņu līdz 2016.gada 11.maijam, pieņemts lēmums būvniecības II kārtu realizēt nesaistīti ar būvniecības I kārtu. Tādējādi, šobrīd atbilstoši SIA „Taktila” piedāvājumam tiek plānots II kārtas būvniecības darbu, tostarp tēlniecības mākslas darba realizācijas pabeigšanas termiņš līdz 2018.gada 30.martam.Aktualizētais būvniecības II kārtas  provizoriskais darbu izpildes laika grafiks:

|  |  |  |  |  |
| --- | --- | --- | --- | --- |
| Nr.p.k. | Darbība | Uzsākts (dd.mm.gggg.) | Pabeigts(dd.mm.gggg.) | Vidējais mēnešu skaits |
| 1 | Iepirkuma procedūra būvprojekta izstrādei (sarunu procedūra, kuras ietvaros tiek precizēts vizuālais risinājums un būvapjoms) | 01.08.2014. | 30.10.2015. | 15 |
| 2 | Būvprojekta  un mākslas projekta izstrāde un būvprojekta ekspertīze | 01.11.2015. | 01.10.2016. | 11 |
| 3 | Iepirkuma procedūra būvniecības darbiem | 01.06.2016. | 01.12.2016. | 6 |
| 4 | Būvniecības darbi, tostarp tēlniecības mākslas darba realizācija | 01.12.2016. | 30.03.2018. | 16 |

Ņemot vērā iepriekš minēto, FM (VNĪ) ir sagatavojusi priekšlikumus Ministru kabinetam precizēt būvniecības darbu, tostarp tēlniecības mākslas darba realizācijas pabeigšanas termiņus un KM budžetā ilgtermiņa saistībās paredzētā finansējuma uzturēšanas izdevumu segšanai sadalījumu pa gadiem. MK rīkojuma projekta tiesiskā regulējuma mērķis un būtība:* svītrot 1.1punktu un papildināt rīkojumu ar 1.2 punktu, precizējot KM budžetā ilgtermiņa saistības nekustamā īpašuma (nekustamā īpašuma kadastra Nr. 0100 001 0095) Latviešu strēlnieku laukumā 1, Rīgā, uzturēšanas izdevumu segšanai VNĪ 2017. gadā 21 423 *euro*, turpmākajā laikposmā 1 692 377 *euro* (no 2018. gada līdz 2036. gadam (ieskaitot) 85690 *euro* katru gadu, 2037. gadā 64 267 *euro*);
* I kārtas būvniecības darbu pabeigšanas termiņš līdz 2017.gada 30.septembrim un II kārtas būvniecības darbu, tai skaitā tēlniecības mākslas darba realizācijas darbu pabeigšanas termiņš līdz 2018.gada 30.martam, vienlaikus precizēts termins „rekonstrukcija” uz terminiem „pārbūve un restaurācija”;
* 5.punktā precizēta atsauce uz 1.2 punktu.

Vienlaikus ir sagatavots Ministru kabineta sēdes protokollēmuma projekts, kas paredz KM iesniegt FM priekšlikumus likumprojektam „Par vidēja termiņa budžeta ietvaru 2016., 2017. un 2018.gadam” un likumprojektam „Par valsts budžetu 2016.gadam” izskatīšanai Saeimā otrajā lasījumā par izdevumu samazināšanu budžeta apakšprogrammai 22.07.00 „Nomas maksas VAS „Valsts nekustamie īpašumi” programmas „Mantojums-2018” ietvaros” ilgtermiņa saistību pasākumam „Ēkas Latviešu strēlnieku laukumā 1, Rīgā uzturēšanas izdevumiem VAS „Valsts nekustamie īpašumi”” 2016.gadam par 21 423 *euro* un 2017.gadam par 64 267 *euro*.Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi (*euro*) |
| 2016.g. | 2017.g. | 2018.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | -21 423 | -64 267 | 0 |
| 2.1. valsts pamatbudžets | 0 | 0 | -21 423 | -64 267 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 21 423 | 64 267 | 0 |
| 3.1. valsts pamatbudžets | 0 | 0 | 21 423 | 64 267 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 21 423 | 64 267 | 0 |
| 5.1. valsts pamatbudžets | 0 | 21 423 | 64 267 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informāciju par finansējuma izmaiņām MK rīkojuma Nr.307 īstenošanai skatīt anotācijas I.sadaļas 2.punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ) un KM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Finanšu ministrs J.Reirs

26.10.2015. 9:16

1415

A.Gulbe

67024698, aiga.gulbe@vni.lv